Diari Oficial de la Generalitat Valenciana


Sumari del DOGV 9512, del 16-01-2023 (2022/13288)

ORDRE 18/2022, de 29 de desembre, de la Conselleria d'Innovació, Universitats, Ciència i Societat Digital, per la qual s'estableix i autoritza el pla d'estudis conduent a l'obtenció del títol de grau en Ensenyaments Artístics Superiors de Disseny, especialitat de Disseny Gràfic, itinerari Il·lustració, de l'Escola d'Art i Superior de Disseny de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13955


Data del document
:   29-12-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * títol d'estudis
    * educació artística

ORDRE 18/2022, de 29 de desembre, de la Conselleria d'Innovació, Universitats, Ciència i Societat Digital, per la qual s'estableix i autoritza el pla d'estudis conduent a l'obtenció del títol de grau en Ensenyaments Artístics Superiors de Disseny, especialitat de Disseny Gràfic, itinerari Il·lustració, de l'Escola d'Art i Superior de Disseny de Castelló. [2022/13115]  
  
PREÀMBUL  
  
El Reial decret 633/2010, de 14 de maig, pel qual es regula el contingut bàsic dels ensenyaments artístics superiors de Disseny establits en la Llei orgànica 2/2006, de 3 de maig, d'educació, modificada per la Llei orgànica 3/2020, de 29 de desembre, determina en l'article 4.2 que les especialitats dels ensenyaments artístics superiors de Disseny, són les següents: Gràfic, Producte, Interiors i Moda.  
  
L'esmentat Reial decret estableix en l'article 7.1 que les «administracions educatives, vista la proposta dels centres, establiran el pla d'estudis, i completaran els mínims fixats en aquest reial decret, fins al total de 240 crèdits, de conformitat amb els criteris següents:  
  
a) Cadascuna de les matèries s'organitzarà en una o més assignatures, i caldrà assenyalar les competències, el contingut i el nombre de crèdits per a cadascuna i el curs o els cursos en què s'hauran de realitzar, i es podran incrementar els continguts i els crèdits mínims fixats.  
b) El pla d'estudis es podrà completar amb altres matèries, a més de les establides en aquest reial decret, que es concretaran en assignatures.  
  
c) Es podran establir assignatures optatives que desenvolupen continguts la finalitat de què siga actualitzar, completar o ampliar la formació de l'alumnat.»  
Així mateix, també estableix en l'article 7.3 que les «administracions educatives, vista la proposta dels centres, en establir els corresponents plans d'estudis podran disposar diversos itineraris acadèmics en cadascuna de les especialitats a què es refereix aquest reial decret».  
  
En l'àmbit de la Generalitat, el Decret 48/2011, de 6 de maig, del Consell, pel qual s'estableix l'ordenació dels ensenyaments artístics superiors i es determina el marc normatiu per a la implantació dels plans d'estudis corresponents als títols oficials en els diferents ensenyaments artístics en l'àmbit de la Comunitat Valenciana assenyala en l'article 7.1 que «l'organització i distribució general dels 240 crèdits ECTS de cada pla d'estudis es farà de conformitat amb el que estableixen, en el que siga aplicable, els reials decrets 630 a 635/2010, de 14 de maig, i amb el que disposa aquest decret.» En l'article 7.3 assenyala que «els centres impartiran les especialitats i itineraris que expressament els siguen autoritzats. De conformitat amb el que estableix aquest decret, organitzaran el pla d'estudis i la seua distribució en assignatures per semestres; igualment, realitzaran les guies docents corresponents a les assignatures, que hauran de ser públiques».  
  
Així mateix, la disposició final primera d'aquest decret habilita el conseller o la consellera amb competències en matèria d'educació superior per a autoritzar els plans d'estudis dels centres d'ensenyaments artístics superiors, de conformitat amb aquell.  
Finalment, el Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyaments Artístics de la Comunitat Valenciana (ISEACV), estableix en l'article 2, titulat «Adscripció del personal docent i d'administració i serveis dels centres que es consignen en l'annex II d'aquest decret», el següent: «D'acord amb el que disposa l'article 16 de la Llei 8/2007, de 2 de març, de la Generalitat, els centres superiors d'ensenyaments artístics de titularitat de la Generalitat, que es recullen en l'annex II d'aquest decret, els ensenyaments artístics superiors que s'imparteixen, i els seus mitjans humans, tant docents com d'administració i serveis, així com els mitjans materials, queden integrats orgànicament i funcionalment en l'Institut Superior d'Ensenyaments Artístics de la Comunitat Valenciana». Entre aquests centres figura l'Escola d'Art i Superior de Disseny de Castelló, que ha sigut consultada degudament per a l'elaboració i aprovació d'aquesta ordre.  
En conseqüència, per mitjà de la present ordre s'estableix i s'autoritza el Pla de l'Escola d'Art i Superior de Disseny de Castelló, conduent a l'obtenció del títol de grau en Ensenyaments Artístics Superiors de Disseny, especialitat de Disseny Gràfic, itinerari Il·lustració.  
  
Per tot allò exposat, conforme amb el Consell de Direcció de l'Institut Superior d'Ensenyaments Artístics de la Comunitat Valenciana, informat el Consell Valencià d'Universitats i de Formació Superior, d'acord amb la proposta de la directora general d'Universitats, i en exercici de les atribucions conferides per la disposició final primera del Decret 48/2011, abans esmentat, i per l'article 28.e de la Llei 5/1983, de 30 de desembre, del Consell,  
  
  
ORDENE  
  
Article 1. Objecte  
La present ordre té per objecte l'establiment i l'autorització del pla d'estudis conduent a l'obtenció del títol de grau en Ensenyaments Artístics Superiors de Disseny, especialitat de Disseny Gràfic, itinerari Il·lustració, a l'Escola d'Art i Superior de Disseny de Castelló, de conformitat amb el qual estableixen el Reial decret 633/2010, de 14 de maig, pel qual es regula el contingut bàsic dels ensenyaments artístics superiors de Disseny establits en la Llei orgànica 2/2006, de 3 de maig, d'educació, i el Decret 48/2011, de 6 de maig, del Consell, pel qual s'estableix l'ordenació dels ensenyaments artístics superiors i es determina el marc normatiu per a la implantació dels plans d'estudis corresponents als títols oficials en els diferents ensenyaments artístics superiors, en l'àmbit de la Comunitat Valenciana.  
  
  
Article 2. Títol de Grau en Ensenyaments Artístics Superiors de Disseny, especialitat de Disseny Gràfic, itinerari Il·lustració  
La superació dels ensenyaments artístics superiors de Disseny en l'especialitat de Disseny Gràfic, itinerari Il·lustració, donarà lloc a l'obtenció del títol de grau en Ensenyaments Artístics Superiors de Disseny, especialitat de Disseny Gràfic. Aquest títol té caràcter oficial i validesa acadèmica i professional en tot el territori nacional segons estableix el Reial decret 633/2010, de 14 de maig.  
  
Article 3. Organització del pla d'estudis  
1. El pla d'estudis conduent a l'obtenció del títol de grau en Ensenyaments Artístics Superiors de Disseny, en l'especialitat de Disseny Gràfic, itinerari Il·lustració, conté les competències transversals, les competències generals i les competències específiques pròpies de l'especialitat que es determinen en l'annex I d'aquesta ordre.  
2. El pla d'estudis del títol de grau en Ensenyaments Artístics Superiors de Disseny, de l'especialitat de Disseny Gràfic, itinerari Il·lustració, comprén quatre cursos acadèmics de 60 crèdits, conforme al Sistema Europeu de Transferència de Crèdits (ECTS), distribuïts en huit semestres, amb un total de 240 crèdits  
3. La distribució dels 240 crèdits ECTS és la següent:  
a) Matèries i assignatures de formació bàsica, amb 60 crèdits.  
b) Matèries i assignatures de formació obligatòria d'especialitat, amb 90 crèdits.  
c) Les pràctiques externes, amb una duració de 12 crèdits.  
d) El treball de fi de grau, la duració del qual serà de 18 crèdits i es realitzarà en la fase final del pla d'estudis.  
e) Assignatures específiques de centre, amb 60 crèdits.  
  
Article 4. Autorització del pla d'estudis  
D'acord amb el que estableix aquesta ordre, s'autoritza el pla d'estudis del títol de grau en Ensenyaments Artístics Superiors de Disseny, en l'especialitat de Disseny Gràfic, itinerari Il·lustració, per a l'Escola d'Art i Superior de Disseny de Castelló, inclòs com a annex II.  
  
  
DISPOSICIÓ DEROGATÒRIA  
  
Única  
Queden derogades totes les disposicions del mateix rang o d'un rang inferior que s'oposen al que disposa la present ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 29 de desembre de 2022  
  
La consellera d'Innovació, Universitats,   
Ciència i Societat Digital,  
JOSEFINA BUENO ALONSO  
  
  
  
ANNEX I  
Competències pròpies del títol  
  
Competències transversals del títol de grau en Ensenyaments Artístics Superiors de Disseny  
En finalitzar els seus estudis superiors en Disseny, els graduats i les graduades han de posseir les competències transversals següents:  
  
CT1 Organitzar i planificar el treball de manera eficient i motivadora  
CT2 Recollir informació significativa, analitzar-la, sintetitzar-la i gestionar-la adequadament  
CT3 Solucionar problemes i prendre decisions que responguen als objectius del treball que es realitza  
CT4 Utilitzar eficientment les tecnologies de la informació i la comunicació  
CT5 Comprendre i utilitzar, almenys, una llengua estrangera en l'àmbit del seu desenvolupament professional  
CT6 Realitzar autocrítica cap a l'exercici professional i interpersonal  
  
CT7 Utilitzar les habilitats comunicatives i la crítica constructiva en el treball en equip  
CT8 Desenvolupar raonadament i críticament idees i arguments  
CT9 Integrar-se adequadament en equips multidisciplinaris i en contextos culturals diversos  
CT10 Liderar i gestionar grups de treball  
CT11 Desenvolupar en la pràctica laboral una ètica professional basada en l'apreciació i sensibilitat estètica, mediambiental i cap a la diversitat  
  
CT12 Adaptar-se en condicions de competitivitat als canvis culturals, socials i artístics i als avanços que es produeixen en l'àmbit professional i seleccionar les vies adequades de formació continuada  
  
CT13 Buscar l'excel·lència i la qualitat en la seua activitat professional  
CT14 Dominar la metodologia d'investigació en la generació de projectes, idees i solucions viables  
CT15 Treballar de manera autònoma i valorar la importància de la iniciativa i l'esperit emprenedor en l'exercici professional  
CT16 Emprar els mitjans i recursos al seu abast amb responsabilitat cap al patrimoni cultural i mediambiental  
CT17 Contribuir amb la seua activitat professional a la sensibilització social de la importància del patrimoni cultural, la seua incidència en els diferents àmbits i la capacitat de generar valors significatius  
  
  
  
  
Competències generals del títol de grau en Ensenyaments Artístics Superiors de Disseny  
En finalitzar els seus estudis superiors de Disseny, els graduats i les graduades han de posseir les competències generals següents:  
  
CG1 Concebre, planificar i desenvolupar projectes de disseny d'acord amb els requisits i condicionaments tècnics, funcionals, estètics i comunicatius  
CG2 Dominar els llenguatges i els recursos expressius de la representació i la comunicació  
CG3 Establir relacions entre el llenguatge formal, el llenguatge simbòlic i la funcionalitat específica  
CG4 Tindre una visió científica sobre la percepció i el comportament de la forma, de la matèria, de l'espai, del moviment i del color  
CG5 Actuar com a mediadors/ores entre la tecnologia i l'art, les idees i els fins, la cultura i el comerç  
CG6 Promoure el coneixement dels aspectes històrics, ètics, socials i culturals del disseny  
CG7 Organitzar, dirigir i/o coordinar equips de treball i saber adaptar-se a equips multidisciplinaris  
CG8 Plantejar estratègies d'investigació i innovació per a resoldre expectatives centrades en funcions, necessitats i materials  
CG9 Investigar en els aspectes intangibles i simbòlics que incideixen en la qualitat  
CG10 Ser capaços d'adaptar-se als canvis i a l'evolució tecnològica industrial  
CG11 Comunicar idees i projectes a la clientela, argumentar raonadament, saber avaluar les propostes i canalitzar el diàleg  
CG12 Aprofundir en la història i la tradició de les arts i del disseny  
CG13 Conéixer el context econòmic, social i cultural en què té lloc el disseny  
CG14 Valorar la dimensió del disseny com a factor d'igualtat i d'inclusió social, i com a transmissor de valors culturals  
CG15 Conéixer processos i materials i coordinar la mateixa intervenció amb altres professionals, segons les seqüències i graus de compatibilitat  
CG16 Ser capaços de trobar solucions ambientalment sostenibles  
CG17 Plantejar, avaluar i desenvolupar estratègies d'aprenentatge adequades a l'èxit d'objectius personals i professionals  
CG18 Optimitzar la utilització dels recursos necessaris per a aconseguir els objectius previstos  
CG19 Demostrar capacitat crítica i saber plantejar estratègies d'investigació  
CG20 Comprendre el comportament dels elements que intervenen en el procés comunicatiu, dominar els recursos tecnològics de la comunicació i valorar la seua influència en els processos i productes del disseny  
CG21 Dominar la metodologia de la investigació  
CG22 Analitzar, avaluar i verificar la viabilitat productiva dels projectes, des dels criteris d'innovació formal, gestió empresarial i demandes de mercat  
  
  
  
Competències específiques del títol de grau en Ensenyaments Artístics Superiors de Disseny, en l'especialitat de Disseny Gràfic.  
En finalitzar els seus estudis, els graduats i les graduades en l'especialitat de Disseny Gràfic han de posseir les següents competències específiques:  
  
CE1 Generar, desenvolupar i materialitzar idees, conceptes i imatges per a programes comunicatius complexos  
CE2 Dominar els recursos formals de l'expressió i la comunicació visual  
  
CE3 Comprendre i utilitzar la capacitat de significació del llenguatge gràfic  
CE4 Dominar els procediments de creació de codis comunicatius  
CE5 Establir estructures organitzatives de la informació  
CE6 Interrelacionar els llenguatges formal i simbòlic amb la funcionalitat específica  
CE7 Determinar i, si escau, crear solucions tipogràfiques adequades als objectius del projecte  
CE8 Conéixer els canals que serveixen de suport a la comunicació visual i utilitzar-los conforme als objectius comunicacionals del projecte  
CE9 Analitzar el comportament dels receptors del procés comunicacional en funció dels objectius del projecte  
CE10 Aplicar mètodes de verificació de l'eficàcia comunicativa  
CE11 Dominar els recursos tecnològics de la comunicació visual  
CE12 Dominar la tecnologia digital per al tractament d'imatges, textos i sons  
CE13 Conéixer el context econòmic, social, cultural i històric en el qual es desenvolupa el disseny gràfic  
CE14 Comprendre el marc legal i reglamentari que regula l'activitat professional, la seguretat i salut laboral i la propietat intel·lectual i industrial  
CE15 Reflexionar sobre la influència social positiva del disseny, valorar la seua incidència en la millora de la qualitat de vida i del medi ambient i la capacitat per a generar identitat, innovació i qualitat en la producció  
  
  
Perfil professional del títol de Graduat o Graduada en Ensenyaments Artístics Superiors de Disseny, en l'especialitat de Disseny Gràfic  
  
El/la dissenyador/a gràfic/a és una persona creadora l'activitat de la qual té per objecte la utilització del llenguatge gràfic per a generar missatges i comunicar continguts de naturalesa diversa amb diferents mitjans i per als diferents canals de comunicació. Els àmbits principals on desenvolupa la seua activitat són:  
  
Identitat corporativa i visual  
Disseny editorial  
Producció gràfica  
Disseny d'envasos i embalatges  
Direcció d'art en publicitat  
Disseny audiovisual  
Grafisme en televisió  
Disseny multimèdia  
Disseny d'interacció, disseny web  
Disseny ambiental: gràfica i comunicacions aplicades a l'espai  
Disseny de material didàctic  
Investigació i docència  
  
  
  
  
ANNEX II  
Pla d'estudis del Títol de Grau en Ensenyaments Artístics Superiors de Disseny  
  
Especialitat: Disseny de Gràfic  
Itinerari: Il·lustració  
Escola d'Art i Superior de Disseny de Castelló  
  
PRIMER CURS  
Matèria Assignatura Competències Descriptors/Continguts ECTS Tipus  
Fonaments del disseny DISSENY BÀSIC CG1, CG4, CG8 CG18, CG19, CG20, CT1, CT2, CT7 CT8, CT14, CE1, CE5, CE6 Coneixements bàsics del disseny: estructura, forma, color, espai i volum. Fonaments de la Comunicació visual. Anàlisi de la forma, composició i percepció. La percepció visual. Disseny bàsic d'estructures o tècniques compositives arquetípiques en la sintaxi de les imatges. Mètodes d'investigació i experimentació propis de la matèria. 4 FB  
 PROJECTES BÀSICS CG1, CG9, CG13, CG14 CG19,  
CT1, CT2, CT8 CT14, CE1, CE2, CE4 CE5, CE7, CE9 Iniciació als projectes de l'especialitat. Teoria, metodologia, ideació i concepció del projecte. Metodologia del disseny i de resolució de problemes. Antropometria, ergonomia i introducció a la biònica aplicat a l'especialitat. Mètodes d'investigació i experimentació propis de la matèria. 6 FB  
Llenguatges i tècniques de representació i comunicació ESPAI I VOLUM CG2, CG3, CG4, CT1, CT8, CE1, CE2, CE8 El volum i l'espai com mitjà d'informació, ideació i comunicació projectual. Tècniques instrumentals per a l'anàlisi, l'expressió i la representació del volum i de l'espai aplicades a la il·lustració. Investigació, experimentació i concepció del volum i de l'espai aplicades a la il·lustració. Mètodes d'investigació i experimentació propis de la matèria. 6 FB  
 DIBUIX I TÈCNIQUES GRÀFIQUES APLICADES A la IL·LUSTRACIÓ CG2, CG3, CG4, CT1, CE2, CE3, CE6 Dibuix d'observació, expressió i representació. El dibuix com a mitjà d'informació, ideació i comunicació projectual. Dibuix i tècniques gràfiques per a l'anàlisi, l'expressió i la representació aplicats a la il·lustració. Tècniques instrumentals de l'estructura, l'expressió i la representació bidimensional. Color, percepció i composició aplicats a la il·lustració. Mètodes d'investigació i experimentació propis de la matèria. 6 FB  
 SISTEMES DE REPRESENTACIÓ CG1, CG2, CG4 CG9, CG11, CT1, CT2, CT13, CE1, CE2, CE6 CE7, CE10 CE11 L'elaboració del croquis com mig d'informació, ideació i comunicació projectual. Dibuix analític. Geometria plana i descriptiva aplicada al disseny. Sistemes de representació aplicats a l'especialitat. Aplicacions en il·lustració tècnica. Mètodes d'investigació i experimentació propis de la matèria. 6 FB  
 LLENGUATGES I TÈCNIQUES DIGITALS CE6, CT4, CE2, CE11, CE12 La Tecnologia digital com a mitjà d'informació, ideació i comunicació projectual. Generació i manipulació de la forma, processos d'anàlisis i síntesi mitjançant tecnologia digital. Iniciació a la comunicació multimèdia. Iniciació a tècniques d'animació. Comunicació i representació gràfica mitjançant tecnologia digital aplicades a la il·lustració. Intercanvi d'arxius entre programes i sistemes. Mètodes d'investigació i experimentació propis de la matèria. 6 FB  
Tecnologia aplicada al disseny gràfic FOTOGRAFIA I MITJANS AUDIOVISUALS CG2, CG4, CT14, CT15, CE8, CE10, CE11, CE12 Fotografia i mitjans audiovisuals aplicats a la il·lustració. Tècniques i processos. Elements bàsics del llenguatge fotogràfic i audiovisual, estructures narratives aplicades a la il·lustració. Mètodes d'investigació i experimentació propis de la matèria. 6 FB  
Ciència aplicada al disseny FONAMENTS CIENTÍFICS DEL DISSENY CG4, CG5, CG10, CG15 CG16, CT3, CT4,CE8 Coneixements de matemàtiques, física i química aplicats a la il·lustració. El mètode científic. Mètodes per a l'anàlisi i la simulació. Ecoeficiència i sostenibilitat. Mètodes d'investigació i experimentació propis de la matèria. 4 FB  
Història de les arts i el disseny FONAMENTS HISTÒRICS DEL DISSENY CG3, CG6, CT2, CT8, CT11, CE12, CE13, CE15 Història i teoria de les arts i del disseny. Coneixement, anàlisi i significat històric del disseny. Mètodes d'investigació i experimentació propis de la matèria. 6 FB  
Gestió del disseny DISSENY I EMPRESA CG13, CG22, CT1, CT3, CT10, CT15, CE14, CE15 Organització i economia de l'empresa. Fonaments d'economia de producció. Tècniques d'anàlisis de mercat. Propietat intel·lectual i industrial. Mètodes d'investigació i experimentació propis de la matèria. 4 FB  
Tipografia TIPOGRAFIA CG2, CG3, CG4, CT1, CT2, CE2, CE3 Escriptura i comunicació. Tecnologia tipogràfica. Història i evolució de la tipografia. La cal·ligrafia i la retolació (lettering). Famílies i fonts tipogràfiques (estils i variables tipogràfiques). Ortotipografia i llegibilitat. Arquitectura i estils tipogràfics. Anatomia tipogràfica. Classificació formal i funcional. Tipometria. Tipografia i estructura de la informació. Composició i jerarquia tipogràfica. El ritme, el color i els blancs tipogràfics. Estètica tipogràfica. Lectura i llegibilitat. La taca tipogràfica i els marges. Els reticles. Mètodes d'investigació i experimentació propis de la matèria. 6 OE  
  
  
  
SEGON CURS  
Matèria Assignatura Competències Descriptors/Continguts ECTS Tipus  
Tecnologia aplicada al disseny TALLER DE REPRODUCCIÓ I ESTAMPACIÓ CG1, CG4, CG8 CG9, CG14 CG15, CG16, CT1, CT3, CT6, CT11, CT15, CT16, CT17, CE1, CE4, CE5, CE6, CE7, CE13, CE15 Matrius i suports per al gravat. Tècniques de gravat en relleu. Tècniques de gravat pla-gràfiques. El gravat sobre planxa de metall. El paper de gravat, característiques i gramatges. Maneig i càlcul de paper. Eines de talla per a xilografia, El llinogravat. Gravat de punta seca sobre planxa no metàl·lica. Tècniques i aplicacions. Investigació en gravat. Desenvolupament de llenguatges propis a través del gravat. El gravat sostenible i ecològic. Creació i manteniment de tallers de gravat 6 OE  
 TALLER DE FOTOGRAFIA APLICADA A la IL·LUSTRACIÓ CT15, CT13, CG10, CG16, CE2, CE6, CE12 La fotografia: tècniques i processos aplicats al llenguatge de la il·lustració. Mètodes d'indagació i experimentació propis de la matèria. 6 OE  
 EINES INFORMÀTIQUES PER A L'ANIMACIÓ CE4, CE8, CE11, CE12 Tecnologia audiovisual bàsica per a l'animació. Iniciació a tècniques digitals d'animació. Programari per a l'animació 2d: retoc i composició d'imatges. Programari per a l'animació 3d: tipus, característiques, funcionament general. Motors de render. Sistemes d'edició no lineal. Programari específic per a la post-producció d'animació. Intercanvi d'arxius entre programari i sistemes diversos. Mètodes d'investigació i experimentació propis de la matèria. 6 OE  
Llenguatges i tècniques de representació i comunicació IL·LUSTRACIÓ NARRATIVA: CÒMIC I NOVEL·LA GRÀFICA CG1, CG2, CG3, CG4, CG7, CG11, CG18, CE1, CE2, CE3, CE4, CE5, CE6, CE7 Reflexió, anàlisi i experimentació en el llenguatge de la narració visual a través de la successió d'imatges. Aspectes essencials en la comunicació gràfica mitjançant vinyetes: ritme, moviment, tensió i organització espacial. L'elecció de l'enquadrament com a element d'acció discursiva. El dibuix projectual en l'àmbit de la il·lustració de còmic i novel·la gràfica. 6 EC  
 FONAMENTS DE LA PERSPECTIVA APLICADA A LA IL·LUSTRACIÓ CG1, CG2, CG11, CG20, CT2, CT3, CT4, CT13, CE1, CE2, CE6, CE10, CE11 La representació tècnica tridimensional. Perspectives axonomètriques i còniques avançades. Explosions i ombres. perspectives aplicades a l'especialitat. Mètodes d'investigació i experimentació propis de la matèria. 6 OE  
 ANATOMIA ARTÍSTICA BÀSICA CG2, CG3, CG4, CG9, CG18, CE2, CE4 Aportació de coneixements teòrics i pràctics consistents de dibuix, percepció, assimilació i representació, sempre relacionats amb dos factors fonamentals de la forma humana: l'anatomia artística o de superfície i el moviment intrínsec estructural. Així doncs, és una assignatura que aprofundeix en l'anàlisi i la reflexió de la construcció antropomòrfica amb la finalitat de consolidar uns certs valors plàstics, interpretatius i poètics nascuts de l'assimilació i de la coherència formal relativa al cos humà i a la seua anatomia de superfície per a la seua posterior explotació en el camp de la il·lustració. 6 OE  
Projectes de disseny gràfic PROJECTES D'IL·LUSTRACIÓ I CG1, CG3, CG11, CG18, CG19, CG20, CG22, CT3, CT7, CT8, CT13, CE1, CE2, CE4, CE6, CE8, CE9 Definició i realització de projectes. El projecte d'il·lustració. Metodologia i investigació. Estratègia i criteris de decisió, innovació i qualitat. El treball en equip. Tècniques per a la visualització d'idees. El procés de creació i realització de l'original. Etapes. Proves tècniques. L'encàrrec professional. L'original. La presentació de l'obra original. Pautes i normes per a la seua reproducció. Elaboració de projectes interdisciplinaris integrats. Mètodes d'investigació en el disseny. El procés projectual com a investigació. La il·lustració editorial: L'escrit il·lustrat. Text i imatge. Relació. El llibre didàctic. La imatge didàctica. Temàtiques i estils. 6 OE  
 PROJECTES D'IL·LUSTRACIÓ II CG1, CG3, CG11, CG18, CG19, CG20, CG22, CT3, CT7, CT8, CT13, CE1, CE2, CE4, CE6, CE8, CE9 Definició i realització de projectes. Metodologia i investigació. Estratègia i criteris de decisió, innovació i qualitat. El treball en equip. Tècniques per a la visualització d'idees. Elaboració de projectes interdisciplinaris integrats. Mètodes d'investigació en el disseny. El procés projectual com a investigació. La il·lustració publicitària i informativa. Concepte i aplicacions. La campanya publicitària. Els Suports. Nivell instructiu de la imatge. Anàlisi i valoració de la informació. Nivells de connotació de la imatge. Valors simbòlics i retòrics. Tècniques de persuasió. L'anunci il·lustrat en revistes. Gràfics, mapes, diagrames. Tipografia i símbols. La il·lustració tridimensional: Concepte i tipologies. 6 OE  
Història del disseny gràfic HISTÒRIA I CULTURA DE LA IL·LUSTRACIÓ CG6, CG9, CG12, CG14, CT11, CT12, CE13, CE15 Coneixement, anàlisi i significat històric de la il·lustració. Il·lustradors, estils i tendències. Moviments estètics i últimes tendències de la il·lustració, el còmic i l'animació. Cultura Visual. Coneixement i anàlisi de referents visuals actuals. Mètodes d'investigació i experimentació propis de la matèria. 6 OE  
Gestió del disseny gràfic GESTIÓ DEL DISSENY GRÀFIC I DE LA IL·LUSTRACIÓ CG8, CG9, CG22, CT13, CT15, CE13, CE14, CE15 Propietat intel·lectual i industrial aplicada al camp del disseny gràfic i la il·lustració. Recursos, costos i organització de l'activitat professional. El valor del disseny gràfic i de la il·lustració. Mètodes d'investigació i experimentació propis de la matèria. 6 OE  
  
  
  
  
TERCER CURS  
Matèria Assignatura Competències Descriptors/Continguts ECTS Tipus  
Projectes de disseny gràfic PROJECTES D'ANIMACIÓ CG1, CG5, CG7, CG10, CG15, CG18, CT6, CT7, CT9, CT10, CE1, CE4, CE8, CE11, CE12 Definició i realització de projectes. Metodologia i investigació. La diègesi i la continuïtat narrativa. Espai i temps audiovisual aplicat a l'animació. Fases d'un projecte d'animació: La preproducció; de la idea al guió, el guió literari, el guió tècnic, disseny de personatges i pla de rodatge, les animàtiques. La producció; tècniques d'animació 2d i 3d, principis de l'animació, el timing, la carta d'espaiats, diàlegs i sincronisme labial. La post-producció; retoc digital, efectes especials, el so. La distribució d'un producte d'animació. Mètodes d'investigació i experimentació propis de la matèria. 6 OE  
 PROJECTES D'IL·LUSTRACIÓ III CG1, CG3, CG11, CG18, CG19, CG20, CG22, CT3, CT7, CT8, CT13, CE1, CE2, CE4 CE6, CE8, CE9 Definició i realització de projectes. Metodologia i investigació. Elaboració de projectes interdisciplinaris integrats. El disseny editorial (edició fanzins il·lustrats). El disseny gràfic audiovisual. (preproducció, producció i postproducció de projectes d'imatge en moviment). Preparació, organització i verificació del projecte per a la seua publicació i impressió. 6 OE  
 METODOLOGIA PROJECTUAL CG1, CG8, CG9, CG19, CG20 CG22, CT1, CT2, CT3, CT14, CE5, CE7, CE9 CE13, CE14 CE15 Mètodes d'investigació en el disseny. El procés projectual com a investigació. L'experimentació gràfica. Estratègia i criteris de decisió, innovació i qualitat. El treball en equip. Tècniques per a la visualització d'idees. Tècniques de verificació i validació. Tècniques per a la presentació i comunicació del projecte. La realització de memòries. 6 OE  
Tecnologia aplicada al disseny gràfic PROCESSOS DE PREPARACIÓ D'ORIGINALS PER A la IMPRESSIÓ CG10, CG16, CT3, CT4, CT11, CT13, CE8, CE11 Originals. Digitalització d'originals. Preparar originals per a la seua Impressió. Sistemes d'Impressió. Impressió Digital. Suports, acabats i postimpressió. Últimes tecnologies. 4 OE  
Llenguatges i tècniques de representació i comunicació ANÀLISI I EXPERIMENTACIÓ DE LLENGUATGES GRÀFICS ADAPTATS A la IL·LUSTRACIÓ I CG1, CG2, CG3, CG9, CE1, CE2, CE6, CE7, CE8 Investigació i experimentació en les diferents vies expressives, formals i discursives, atenent, principalment, a la indagació processual i tècnica amb la finalitat de perseguir un llenguatge gràfic-plàstic propi; endinsant-se en les intencions expressives personals mitjançant l'anàlisi, la reflexió i l'empremta adequada per a aconseguir el seu òptim registre i comunicació mitjançant el tarannà propi de la il·lustració. 6 EC  
 ANÀLISI I EXPERIMENTACIÓ DE LLENGUATGES GRÀFICS ADAPTAT A LA IL·LUSTRACIÓ II CG1, CG2, CG3, CG9, CE1, CE2, CE6, CE7, CE8 Investigació i experimentació en les diferents vies expressives, formals i discursives, atenent, principalment, a la indagació processual i tècnica amb la finalitat de perseguir un llenguatge gràfic-plàstic propi; endinsant-se en les intencions expressives personals mitjançant l'anàlisi, la reflexió i l'empremta adequada per a aconseguir el seu òptim registre i comunicació mitjançant el tarannà propi de la il·lustració. 6 EC  
 IL·LUSTRACIÓ EDITORIAL CG1, CG3, CG20, CT3, CT7, CT13, CE2, CE4, CE6, CE8 La Il·lustració Editorial: Conceptes, teoria, plantejaments. Categories principals. Gèneres, temes, formats, públics. Tècniques instrumentals de l'estructura, l'expressió i la il·lustració editorial. Tècniques i estratègies de comunicació. La producció editorial. La il·lustració en els textos literaris (Novel·la, conte, relat.). Grau d'adequació. Revistes: estils i maquetació. Coneixement i anàlisi de les diferents tècniques de presentació. Mètodes d'investigació i experimentació propis de la matèria. 6 EC  
 IL·LUSTRACIÓ CIENTÍFICA CG1, CG3, CG4, CG17, CG18, CE1, CE2, CE4, CE5, CE7 Taller d'il·lustració científica. Assimilació teòrica i pràctica de coneixements representacionals propis de la disciplina del dibuix aplicat a l'àmbit científic. Morfologia i superfície animal i vegetal, dibuix explicatiu, i rigor naturalista. 6 EC  
Gestió del disseny gràfic MÀRQUETING I COMUNICACIÓ PROFESSIONAL CG11, CG13, CG20, CG21, CG22, CT2, CT3, CT4, CT7, CT13, CE9, CE12 CE13 Tècniques d'anàlisis del mercat. Comunicació i màrqueting aplicat a la il·lustració. Mètodes d'investigació i experimentació propis de la matèria. Fonaments de Màrqueting. Introducció al màrqueting. Evolució i enfocaments del màrqueting. Màrqueting i serveis professionals. Estratègia i planificació. Objectius i estratègies de màrqueting. Segmentació i selecció del target. Posicionament. Planificació de màrqueting. Investigació i comportament del consumidor. Concepte i contingut de la investigació de màrqueting. El procés de la investigació de màrqueting. Tècniques d'anàlisis de mercat aplicades al projecte i a l'activitat del disseny gràfic. El comportament del consumidor. Decisions sobre el producte, els serveis i la marca. La gestió del producte. La gestió de la marca. La gestió de serveis. Decisions sobre la comunicació. Concepte i procés de la comunicació. La comunicació integrada i la comunicació 360º. Els instruments de la comunicació. Estratègies de comunicació. Noves tendències de màrqueting aplicades a la comunicació: neuromàrqueting, màrqueting sensorial, màrqueting de continguts, màrqueting de guerrilla, etc. El Pla de Comunicació Integrada. Decisions sobre el preu. Concepte i importància del preu. Mètodes i determinació de preus i estratègies aplicables en disseny gràfic. Decisions sobre distribució. Concepte i funcions de la distribució. Distribució i localització del servei. 4 OE  
Cultura del disseny CULTURA DEL DISSENY CG3, CG9, CT2, CT8, CT14, CE6, CE9, CE15 El significat del disseny en la cultura i en la societat contemporània. Teoria de la informació i de la comunicació, de la semiologia, l'estètica, la teoria de la forma, de la funció i de l'estructura. Fonaments d'antropologia aplicats al disseny. Fonaments de sociologia i cultura del consum. Mètodes d'investigació i experimentació propis de la matèria. 6 FB  
Història del disseny gràfic ESTÈTICA I TENDÈNCIES CONTEMPORÀNIES DE LA IL·LUSTRACIÓ CT11, CT12, CG6, CG12, CG14, CE13, CE15 Dissenyadors, moviments i últimes tendències del disseny. La seua estètica. Coneixements, anàlisis i significat històric. Mètodes d'investigació i experimentació propis de la matèria. 4 OE  
  
  
  
QUART CURS  
Matèria Assignatura Competències Descriptors/Continguts ECTS Tipus  
Llenguatges i tècniques de representació i comunicació ANATOMIA I FISIOGNOMIA CG2, CG3, CG4, CG9, CG18, CE2, CE4 Anatomia avançada del cos humà. Expressió facial, fisiognòmica i anatomia comparada aplicada al dibuix i a la il·lustració. 6 EC  
 IL·LUSTRACIÓ TRIDIMENSIONAL CT1, CT13, CG1, CG4, CG10, CG15, CG16, CG18, CE1, CE2, CE4, CE5, CE7 Taller d'il·lustració tridimensional. Assimilació teòrica i pràctica de coneixements propis de la il·lustració configurada per a ser mostrada, de manera física en tres dimensions: el pop-up com a recurs. Sistemes de plegat i tall en la configuració d'estructures i mecanismes del llibre i àlbum il·lustrat tridimensional. Aplicació i adequació de la il·lustració al concepte de pop-up en totes les seues possibilitats, jocs, llibres d'artista, àlbum il·lustrat, etc., així com en suports tridimensionals susceptibles de ser emprats com a base i/o estructura de la il·lustració. 6 EC  
 IL·LUSTRACIÓ DIGITAL CT1, CT3, CT6, CT7, CT12, CT13, CG1, CG2, CG3, CG5, CG17, CG18, CG20, CE1, CE2, CE5, CE7, CE8, CE11, CE12 Desenvolupament de mètodes i tècniques gràfic-digitals en les quals es posen en pràctica els principals conceptes del dibuix. Dibuix digital, i programari determinat per a això- com a eina eficient per al desenvolupament de les diferents parts d'un dibuix projectual, des de l'esbós de la presentació gràfica. Interrelació i aplicació de possibilitats expressives de tècniques gràfic-digitals al procés comunicatiu en l'àmbit de la il·lustració, emulació de tècniques gràfiques tradicionals mitjançant tècniques digitals i experimentació de diferents tècniques gràfic-digitals i les seues combinacions amb la finalitat de generar textures visuals suggeridores, esquemes cromàtics, compositius, expressius- 6 EC  
 ENGLISH FOR DESIGN CT1, CT4, CT5, CT9, CT10, CT12, CT13, CT15, CG1, CG6, CG7, CG11, CG17, CG20, CE2, CE7, CE8 L'objectiu general de l'assignatura és proporcionar a l'alumne les eines de comunicació necessàries, les estratègies i els recursos perquè puga desenvolupar el seu treball de dissenyador sense que les barreres de l'idioma limiten el seu treball. En el perfil professional s'estableixen com a àmbits de desenvolupament professional la investigació i la docència, aquestes dues àrees no es poden limitar en un món laboral i professional en constant expansió. L'anglés com a llengua franca en estudis i negocis habilita als estudiants i futurs professionals, investigadors o docents per a continuar la seua activitat sense limitacions lingüístiques en qualsevol país en el qual vulguen desenvolupar la seua activitat. Així mateix, a través de les diferents tasques planificades des d'aquesta assignatura, es contribueix a la consecució de les competències transversals i generals establides per a aquests estudis. 6 EC  
Tecnologia aplicada al disseny gràfic TÈCNIQUES D'EXPERIMENTACIÓ EN REPRODUCCIÓ D'OBRA GRÀFICA SERIADA CT1, CT2, CT3, CT6, CT12, CT13, CT14, CG2, CG4, CG10, CG15, CG16, CG17, CG18, CE1, CE2, CE4, CE7, CE8, CE10 Desenvolupament de la capacitat creativa i innovadora de l'estudiant amb la finalitat de ser aplicada en la reproducció d'obra gràfica seriada. El taller es converteix en laboratori per al desenvolupament empíric de nous llenguatges gràfics. Aprofundiment en recursos i tècniques procedimentals: mixtes avançades, combinacions de processos i alteració de tècniques per a la generació de possibilitats innovadores basades en la pròpia experiència, amb la finalitat de descobrir el màxim potencial que tals recursos tècnics poden oferir en el camp de la reproducció d'obra gràfica seriada. 6 EC  
Pràctiques externes PRÀCTIQUES EXTERNES CT6, CT9, CT11, CT15, CG7, CG11, CG17 La pràctica del disseny en un entorn professional. Adequació de les pràctiques al perfil acadèmic desenvolupat per l'alumnat. 12 PE  
Treball de fi de grau TREBALL DE FI DE GRAU CT15, CT16, CG11, CG21, CE1, CE2, CE4, CE10 Projecte de disseny gràfic i Il·lustració que integre les competències adquirides, i que acredite la capacitació per a exercir la professió. 18 TFG  
  
  
Tipus d'assignatura: formació bàsica (FB), obligatòria d'especialitat (OE), específica de centre (EC), pràctiques externes (PE); Treball Fi de Grau (TFG)  
  
  
  
  
\* \* \* \* \* \* \* \*